КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек Iэ тридзащ пенсэм щагъакIуэ ныбжьым нэблэгъахэм ират къэрал дэIэпыкъуныгъэм теухуа законым
Къэбэрдей-Балъкъэрым и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек Iэ тридзащ «Пенсэ ныбжьым нэблэгъахэм къэрал дэIэпыкъуныгъэ зэрыратым и IуэхукIэ» законым.
Абы теухуа зэхъуэкIыныгъэхэр щIыналъэ законодательствэм халъхьащ икIи республикэм и Парламентыр арэзы техъуащ. Законым зэрыщыубзыхуамкIэ, пенсэ худэчыхыныгъэхэу нэхъапэм цIыхухэм зэрызыщIагъакъуэу щытахэр яхъумащ икIи ахэр яIэнущ цIыхухъухэр илъэс 60, цIыхубзхэр илъэс 55-рэ ирикъуа нэужь, жьыгъэкIэ ят пенсэхэр хуагъэувыным теухуа хуитыныгъэр федеральнэ законодательствэм ипкъ иткIэ абыхэм нэхъ пасэу щIадзауэ къамыгъэсэбэпмэ.
Къэбэрдей-Балъкъэр Республикэм и Правительствэм хуагъэуващ езым и мардэ актхэр а законым къыщыгъэлъэгъуахэм иригъэзэгъыжын хуейуэ.
Законым къару егъуэт 2019 гъэм щIышылэм и 1-м къыщыщIэдзауэ икIи ар лэжьэнущ 2028 гъэм и дыгъэгъазэм и 31 пщIондэ.
